kombinácia liekov
Zdravim môžem užívať Concor 5mg a METFORMIN 500mg
Dobrý deň,
ďakujeme za Vašu otázku.
Pri súčasnom podávaní liekov Metformin a Concor môže dochádzať k maskovaniu symptómov hypoglykémie s výnimkou nadmerného potenia. Rovnako sa môže vzájomne potenciovať hypoglykemický účinok. V prípade kombinácie liekov sa odporúča sledovať hladinu glykémie.
Odporúčam Vám riadiť sa pokynmi lekárov, ktorý Vám dané lieky predpísali a dodržiavať stanovené dávkovanie, nakoľko sú to lieky viazané na lekársky predpis. Predpisujúci lekári zhodnotili pomer rizika a prínosu užívania týchto liekov pri Vašom zdravotnom stave a prispôsobili nastavenej terapii dávkovanie. Ak Vám lieky predpísali viacerí lekári a o užívaní iných liekov neboli informovaní, je potrebné lekárov o užívaní všetkých liekov dodatočne informovať.
S pozdravom
PharmDr. Patrícia Čečková